404 Euroopa Liidu Teataja 02/1. kd 31982D0456 12.7.1982 EUROOPA ÜHENDUSTE TEATAJA L 204/25 NÕUKOGU OTSUS, 14. juuni 1982, millega kiidetakse ühenduse nimel heaks Tollikoostöö Nõukogu soovitus tolliküsimustes toimuva tehnilise koostöö kohta (82/456/EMÜ) EUROOPA ÜHENDUSTE NÕUKOGU, võttes arvesse Euroopa Majandusühenduse asutamislepingut, võttes arvesse komisjoni soovitust ning arvestades, et: ühendus saab vastu võtta Tollikoostöö Nõukogu soovituse tolli- küsimustes toimuva tehnilise koostöö kohta ja see jõustub viivi- tamata; on soovitav siiski osutada konkreetsele meetodile, mille alusel seda rakendatakse, võttes arvesse tolliliidu teatavaid nõudeid, ON VASTU VÕTNUD JÄRGMISE OTSUSE: Artikkel 1 Ühendus kiidab heaks Tollikoostöö Nõukogu 18. juuni 1981. aasta soovituse tolliküsimustes toimuva tehnilise koostöö kohta ja see jõustub viivitamata, kasutades järgmist konkreetset rakendusmeetodit: Euroopa Majandusühendus kavatseb teha soovituses ettenähtud tehnilist koostööd ühenduse või teatud liikmesriikide meetmete raames, pidades silmas, et Euroopa Majandusühenduse asutustel ei ole tollialast kooli. Nimetatud soovituse tekst lisatakse käesolevale otsusele. Artikkel 2 Nõukogu eesistuja määrab isiku, keda volitatakse teatama Tollikoostöö Nõukogu peasekretariaadile, et ühendus kiidab soovituse heaks ja kohaldab seda viivitamata ning kasutab selle rakendamisel artiklis 1 osutatud konkreetset meetodit. Luxembourg, 14. juuni 1982 Nõukogu nimel eesistuja P. de KEERSMAEKER